30/06/2015 | Administración LocalMunicipal
Ordes
Elevación a definitivo acordo de aprobación do Regulamento de uso da factura electrónica. Publicación texto íntegro do regulamento

EDICTO Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria de data 17 de abril de 2015, de aprobación do Regulamento sobre o uso da factura electrónica. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra o regulamento, unha vez publicado no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 10 de xuño de 2015. O alcalde en funcións Dumitru Ioan Patricia Andrea Tacu Ruegg REGULAMENTO SOBRE O USO DA FACTURA ELECTRÓNICA Preámbulo A Lei 25/2013, de 27 de decembro, de impulso da factura electrónica e creación do rexistro contable de facturas no Sector Público, recolle no artigo 4 os provedores que están obrigados ao uso da factura electrónica e á súa presentación a través do punto xeral de entrada que corresponda. Establece tamén no citado artigo que as Administracións Públicas poderán excluír regulamentariamente desta obrigación de facturación electrónica ás facturas cuxo importe sexa de ata 5.000,00 € e ás emitidas polos provedores aos servizos no exterior das Administracións Públicas. Tendo en conta as características dos provedores cos que traballa esta Entidade Local crese necesario facer uso desta facultade de exclusión para así evitar que determinados provedores teñan dificultades para a xestión das facturas emitidas. A entrada en vigor do artigo 4 da citada Lei, como recolle a disposición final oitava, sobre obrigacións de presentación de factura electrónica a partir do 15 de xaneiro de 2015, fai necesario regular esta facultade que teñen as Administracións Públicas de excluír da obrigación de facturación electrónica. Artigo primeiro. Estarán obrigados a facturar electronicamente todos os provedores que entregasen bens ou prestado servizos a este Concello desde o 15 de xaneiro de 2015 e en concreto, tal e como dispón o artigo 4 da Lei 25/2013, de 27 de decembro, de impulso da factura electrónica e creación do rexistro contable de facturas no Sector Público: ● Sociedades anónimas. ● Sociedades de responsabilidade limitada. ● Persoas xurídicas e entidades sen personalidade xurídica que carezan de nacionalidade española. ● Establecementos permanentes e sucursais de entidades non residentes en territorio español nos termos que establece a normativa tributaria. ● Unións temporais de empresas. ● Agrupacións de interese económico, agrupacións de interese económico europea, fondos de pensións, fondos de capital risco, fondos de investimentos, fondos de utilización de activos, fondos de regularización do mercado hipotecario, fondos de titulización hipotecaria ou fondos de garantía de investimentos. Artigo segundo. En virtude da potestade regulamentaria conferida de acordo co apartado segundo do referido artigo, estarán excluídas da obrigación de facturar electronicamente a este Concello as facturas de ata un importe de 5.000,00 € impostos incluídos. Igualmente quedan excluídas das facturas emitidas polos provedores aos servizos no exterior, ata que ditas facturas poidan satisfacer os requirimentos para a súa presentación a través do Punto xeral de entrada de facturas electrónicas, de acordo coa valoración do Ministerio de Facenda e Administracións Públicas, e os servizos no exterior dispoñan dos medios e sistemas apropiados para a súa recepción nos devanditos servizos. Artigo terceiro. As facturas electrónicas deberán ser presentadas na plataforma electrónica “FACe- Punto Xeral de Entrada de Facturas Electrónicas” que se atopa en https://face.gob.es/es/Disposición final única. Entrada en vigor O presente regulamento entrará en vigor a partir da publicación do seu texto íntegro no Boletín Oficial da Provincia, sempre que transcorrese o prazo previsto no artigo 65.2 da Lei 7/1985, de 2 de abril, reguladora das Bases de Réxime Local e producirá efectos a partir do 15 de xaneiro de 2015.